|  |  |
| --- | --- |
|  | **EELNÕU**  17.08.2015 |
| Määrus | .08.2015 nr |
| Põllumajandusministri määruste muutmine |  |

Määrus kehtestatakse Euroopa Liidu ühise põllumajanduspoliitika rakendamise seaduse § 67 lõike 2 alusel.

§ 1. Põllumajandusministri 9. veebruari 2015. a määrust nr 15 “Põllumajandusettevõtete tulemuslikkuse parandamise investeeringutoetuse andmise ja kasutamise tingimused ning kord” muudetakse järgmiselt:

1) paragrahvi 22 lõike 6 punktis 2 asendatakse sõnad “lõpetab tegutsemise seakasvatuse valdkonnas 2015. aasta 1. septembriks” sõnadega “on lõpetanud või lõpetab tegutsemise seakasvatuse valdkonnas 2015. aasta 31. detsembriks”;

2) paragrahvi 22 lõiget 6 täiendatakse punktiga 3 järgmises sõnastuses:

“3) tegutsemine loetakse lõpetatuks, kui taotlejale kuulunud sead on punktis 2 nimetatud tähtpäevaks tapetud, hukkunud või hukatud ning ta on PRIA-le esitanud majandustegevuse seadustiku üldosa seaduse § 34 kohaselt sigade pidamisega tegelemise lõpetamise kohta majandustegevusest loobumise teate.”;

§ 2. Põllumajandusministri 20. jaanuari 2015. a määrust nr 7 “Väikeste põllumajandusettevõtete arendamise toetuse andmise ja kasutamise tingimused ning kord” muudetakse järgmiselt:

1) paragrahvi 16 lõike 7 punktis 2 asendatakse sõnad “lõpetab § 3 lõikes 2 nimetatud tingimustel tegutsemise seakasvatuse valdkonnas 2015. aasta 1. Septembriks.” sõnadega “on lõpetanud või lõpetab § 3 lõikes 2 nimetatud tingimustel tegutsemise seakasvatuse valdkonnas 2015. aasta 31. detsembriks;”;

2) paragrahvi 16 lõiget 7 täiendatakse punktiga 3 järgmises sõnastuses:

“3) tegutsemine loetakse lõpetatuks, kui taotlejale kuulunud sead on punktis 2 nimetatud tähtpäevaks tapetud, hukkunud või hukatud ning ta on PRIA-le esitanud majandustegevuse seadustiku üldosa seaduse § 34 kohaselt sigade pidamisega tegelemise lõpetamise kohta majandustegevusest loobumise teate.”.

§ 3. Määrust rakendatakse tagasiulatavalt alates 15.08.2015.a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Ants Noot

Kantsler